钦定古今图书集成/历象汇编/乾象典/第037卷 > 《罗雅谷月离历指》 > 每日月面光界图
## 钦定古今图书集成/历象汇编/乾象典/第037卷 > 《罗雅谷月离历指》 > 每日月面光界图

每日月面《光界图说》。

欲图某日之月光界，先求月距太阳若干度分，次依
上法求月面半径上明魄界若干度分，从两极。

月面上两极定为过白道，两极之大圈线，或与白道为直角。

作撱圈之半，乃本日所见月面有光之界也。若未至
九十度，光作角形，若过九十度，作未成圆形。如图甲
丙为月之两极，丁戊为明魄之界，甲戊丙线为本日
之月光界，甲戊丙丁为两角之形，甲戊丙乙为未成圆形。

用上法推凡日光界为全径。

十分之一，距日二十六度；

十分之二，距日四十度半。

十分之三，距日六十度；

十分之四，距日七十二度半。

十分之五，距日九十度弦也；

十分之六，距日一百○七度半。

十分之七，距日一百二十度；

十分之八，距日一百三十五度半。

十分之九，距日一百五十四度。

满十分距日一百八十度，望也。

以上数依《目测》为定。若推算当求月高卑，求白道纬
度，当有微差。